
A  V  I  Z
===========
- asupra proiectului de hotărâre privind vânzarea a două loturi de teren situate pe strada Podgoriei, nr. 11

Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind vânzarea a două loturi de teren situate pe strada Podgoriei, nr. 11, am constatat următoarele :	
Potrivit art. 129 alin. (6) lit.  b) din OUG nr. 57/2019 privind Codul administrativ, consiliile locale hotărăsc cu privire la vânzarea bunurilor ce fac parte din domeniul privat, în condiţiile legii.
Articolul 364, alin. (1) din OUG nr. 57/2019 stipulează că în cazul vânzării unui teren aflat în proprietatea privată a statului sau a unităţilor administrativ-teritoriale pe care sunt edificate construcţii, constructorii de bună-credinţă ai acestora beneficiază de un drept de preempţiune la cumpărarea terenului aferent construcţiilor. Preţul de vânzare se stabileşte pe baza unui raport de evaluare, aprobat de consiliul local.
La alin. (2) al aceluiaşi articol se precizează că proprietarii construcţiilor sunt notificaţi în termen de 15 zile asupra hotărârii consiliului local aceştia exprimându-şi opţiunea de cumpărare în termen de 15 zile de la primirea notificării.   
Faţă de cele de mai sus şi în conformitate cu prevederile art. 243 alin. (1) lit.a) din OUG nr. 57/2019 privind Codul administrativ, cu modificările şi completările ulterioare, avizez favorabil acest proiect.

